CELEX: 32011D0733
Language: lv
Date: 2011-11-08 00:00:00
Title: 2011/733/: Padomes Lēmums ( 2011. gada 8. novembris ) par to, lai noslēgtu Nolīgumu par Bulgārijas Republikas un Rumānijas dalību Eiropas Ekonomikas zonā, kā arī četrus ar to saistītus nolīgumus

12.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 294/4
            
         PADOMES LĒMUMS
   (2011. gada 8. novembris)
   par to, lai noslēgtu Nolīgumu par Bulgārijas Republikas un Rumānijas dalību Eiropas Ekonomikas zonā, kā arī četrus ar to saistītus nolīgumus
   (2011/733/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunkta i) punktu un 218. panta 8. punkta otro daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:
   
               (1)
            
            
               Nolīgums par Bulgārijas Republikas un Rumānijas dalību Eiropas Ekonomikas zonā, kā arī četri ar to saistīti nolīgumi Eiropas Kopienas vārdā tika parakstīti 2007. gada 25. jūlijā saskaņā ar Padomes Lēmumu 2007/566/EK (2), ņemot vērā to noslēgšanu.
            
         
               (2)
            
            
               Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece.
            
         
               (3)
            
            
               Minētie nolīgumi būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināti šādi nolīgumi (3):
   
               —
            
            
               Nolīgums par Bulgārijas Republikas un Rumānijas dalību Eiropas Ekonomikas zonā,
            
         
               —
            
            
               Nolīgums vēstuļu apmaiņas veidā starp Eiropas Kopienu un Norvēģijas Karalisti par sadarbības programmu ekonomiskajai izaugsmei un ilgtspējīgai attīstībai Bulgārijā,
            
         
               —
            
            
               Nolīgums vēstuļu apmaiņas veidā starp Eiropas Kopienu un Norvēģijas Karalisti par sadarbības programmu ekonomiskajai izaugsmei un ilgtspējīgai attīstībai Rumānijā,
            
         
               —
            
            
               Papildprotokols Nolīgumam starp Eiropas Ekonomikas kopienu un Islandi saistībā ar Bulgārijas Republikas un Rumānijas pievienošanos Eiropas Savienībai, kā arī
            
         
               —
            
            
               Papildprotokols Nolīgumam starp Eiropas Ekonomikas kopienu un Norvēģijas Karalisti saistībā ar Bulgārijas Republikas un Rumānijas pievienošanos Eiropas Savienībai.
            
         2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā deponēt katrā nolīgumā paredzēto apstiprinājuma aktu, lai paustu Savienības piekrišanu uzņemties saistības (4).
   3. pants
   Padomes priekšsēdētājs Savienības vārdā sniedz šādu paziņojumu:
   
      “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ atsauces uz “Eiropas Kopienu” nolīguma tekstā attiecīgā gadījumā jālasa kā atsauces uz “Eiropas Savienību”.”
   
   4. pants
   Šis lēmums stājas spēkā nākamajā dienā pēc tā pieņemšanas.
   
      Briselē, 2011. gada 8. novembrī
      
         
            Padomes vārdā –
         
            priekšsēdētājs
         
         J. VINCENT-ROSTOWSKI
      
   
   
      (1)  Eiropas Parlaments 2007. gada 13. novembrī deva piekrišanu nolīguma noslēgšanai (OV C 282 E, 6.11.2008., 92. lpp.) un apstiprināja savu nostāju 2010. gada 5. maija Rezolūcijā par Lisabonas līguma stāšanās spēkā ietekmi uz pašreizējām starpiestāžu lēmumu pieņemšanas procedūrām (OV C 81 E, 15.3.2011., 1. lpp.).
   
      (2)  OV L 221, 25.8.2007., 1. lpp.
   
      (3)  Nolīgumi ir publicēti OV L 221, 25.8.2007., kopā ar lēmumu par parakstīšanu.
   
      (4)  Nolīgumu spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.